Ololosokwan ni kata ya Wilaya ya Ngorongoro katika Mkoa wa Arusha, Tanzania, yenye postikodi namba 23709. Wakati wa sensa iliyofanyika mwaka wa 2012, kata ilikuwa na wakazi wapatao 6,557. Kata hiyo imepakana na jamhuri ya Kenya kwa upande wa kaskazini, hifadhi ya taifa ya Serengeti kwa upande wa magharibi na kata ya Soitsambu kwa upande wa kusini. Kata ya Ololosokwan ina vijiji viwili, Ololosokwan na Njoroi. Ololosokwan imeundwa na vitongoji vitatu ambavyo ni Sero, Mairowa na Ololo juu. Asilimia 98 ya wakazi wa kata ya Ololosokwan ni wafugaji wa kabila la Wamasai. Ni kata yenye wasomi wengi katika tarafa ya Loliondo. Jina la "Ololosokwan" limetokana na kuwepo kwa nyati wengi katika sehemu hiyo (nyati kwa lugha ya Kimasai anaitwa Olosokwan, hivyo jina Ololosokwan lina maana "Yenye Nyati"). https://www.tcra.go.tz/images/documents/postcode/arusha.pdf[dead link] Sensa ya 2012, Arusha - Ngorongoro DC. Jalada kutoka ya awali juu ya 2016-03-03. Iliwekwa mnamo 2016-05-20.